
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 275 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

«Εγκριση πολεοδομικής μελέτης της έκτασης του πα- 
ραθεριστικού Οικοδομικού Συνεταιρισμού «Γεωτε¬ 
χνικών Ν. Έβρου Συν. Π.Ε.» στη θέση Παραλίας Πε¬ 
τρωτών του Δήμου Σαπών (τέως κοινότητας Κρω- 
βύλης) (Ν. Ροδόπης) και καθορισμός οριογραμμών 


ρέματος». 1 

«Χαρακτηρισμός ως διατηρητέων δύο κτιρίων που βρί¬ 
σκονται επί της οδού Διστόμου 59 & Διστόμου 61 
στον Πειραιά και καθορισμός ειδικών όρων και πε¬ 
ριορισμών δόμησης». 2 


ΑΠΟΦΑΣΕΙ Σ 

Αριθ. 9469 (1) 

«Εγκριση πολεοδομικής μελέτης της έκτασης του παρα- 
θεριστικού Οικοδομικού Συνεταιρισμού «Γεωτεχνικών 
Ν. Έβρου Συν. Π.Ε.» στη θέση Παραλίας Πετρωτών 
του Δήμου Σαπών (τέως κοινότητας Κρωβύλης) (Ν. 
Ροδόπης) και καθορισμός οριογραμμών ρέματος». 

Η ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 44,124,141,142,143,154, 
188, 243,248, 249,250 και 255του από 14.7.1999 Π.Δ/τος 
«Κώδικας Βασικής Πολεοδομικής Νομοθεσίας» (Δ'580/ 
99), όπως τα άρθρα 243, 248, 249, 250 και 255 τροποποι¬ 
ήθηκαν με τα άρθρα 4, 5, 6, 7 και 13 του Ν. 2831/2000 
«Τροποποίηση των διατάξεων του Ν. 1577/1985 «ΓΟΚ» 
και άλλες πολεοδομικές διατάξεις» (ΑΊ40). 

2. Τις διατάξεις της παρ. 18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (ΑΊ24). 

3. Τις διατάξεις της παρ. 25β του άρθρου 13 του Ν. 
3212/31.12.2003 άδεια δόμησης, πολεοδομικές και άλλες 
διατάξεις θεμάτων αρμοδιότητας Υπουργείου Περιβάλ¬ 
λοντος, Χωροταξίας και Δημοσίων Έργων». 


4. - Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέθηκε 
με το άρθρο 27 του Ν. 2081/1992 (Α' 154) και αντικαταστάθη- 
κε με την παρ. 2α του άρθρου 1 του Ν. 2469/1997 (Α' 38). 

5. - Την 53586/6312/14.7.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων «Εγκριση προδιαγραφών πολεοδόμησης εκτάσε¬ 
ων που ανήκουν σε οικοδομικούς συνεταιρισμούς και οι¬ 
κοδομικούς οργανισμούς» (Β' 534). 

6. - Την 21846/719/12-2-1990 απόφαση του Υπουργού 
Περιβάλλοντος, Χωροταξίας και Δημοσίων Έργων «Χω- 
ροθέτηση και οικιστική καταλληλότητα της έκτασης του 
Παραθεριστικού Οικοδομικού Συνεταιρισμού «Γεωτεχνι¬ 
κών Ν.Έβρου Συν. ΠΕ» στη θέση Παραλία Πετρωτών της 
κοινότητας Κρωβύλης (Ν. Ροδόπης) όπως τροποποιήθη¬ 
κε με την 14336/3243/ 28.5.98 όμοια απόφαση. 

7. -Τις διατάξεις του άρθρου 5 του Ν. 3010/2002 «Εναρ¬ 
μόνιση του Ν. 1650/1986 με τις οδηγίες 97/11 ΕΈ. και 
96/61 Ε.Ε., διαδικασία οριοθέτησης και ρυθμίσεις θεμά¬ 
των για τα υδατορέματα και άλλες διατάξεις» (Α' 91). 

8. - Την 2005/17.7.2002 απόφαση της Υφυπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
κατευθύνσεων ειδικά ρυθμιζόμενης πολεοδομικής δρα¬ 
στηριότητας (ΠΕΡΠΟ) ιδιοκτητών γής στην εκτός σχεδί¬ 
ου πόλεως και εκτός οικισμών προ του έτους 1923 καθώς 
και οικισμών μέχρι 2000 κατοίκους στο νομό Ροδόπης» 
(Δ'686). 

9. -Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

10. Την 6468/24.4.2001 συμβολαιογραφική πράξη πα¬ 
ραχώρησης και μεταβίβασης στο Δήμο των κοινοχρή¬ 
στων - κοινοφελών χώρων και ειδικών χρήσεων χώρων 
ενώπιον της συμβολαιογράφου Γεωργίας Αγαλιανού - 
Παναγιωτίδου. 

11. - Τις 236/1999 και 271/2003 γνωμοδοτήσεις του δη¬ 
μοτικού συμβουλίου Σαπών. 

12. -Την 1/πρακτ. 13/1.12.1999 γνωμοδότηση του Συμ¬ 
βουλίου Χωροταξίας,Οικισμού,Περιβάλλοντος Νομαρ¬ 
χιακής Αυτοδιοίκησης Ροδόπης. 

13. - Τις 208/2000 και 30/2004 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

14. - Το 1665/18.6.1996 έγγραφο της Δ/νσης Τεχνικών 
Υπηρεσιών Νομαρχιακής Αυτοδιοίκησης Ροδόπης και το 
148/16.7.2003 υπηρεσιακό σημείωμα της Δ/νσης Πολεο- 
δομικού Σχεδιασμού. 

15. - Το γεγονός ότι από τις κανονιστικές διατάξεις της 
απόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

Άρθρο 1 

Επικυρώνενται ο καθορισμός των οριογραμμών του ρέ¬ 
ματος «Γυαλού» που βρίσκεται στην παραλία Πετρωτών 
του Δήμου Σαπών (Ν. Ροδόπης) όπως φαίνονται με μπλέ 
γραμμή στο διάγραμμα του άρθρου 2. 

Άρθρο 2 

Εγκρίνεταιτο πολεοδομικό σχέδιο της έκτασης του Πα- 
ραθεριστικού Οικοδομικού Συνεταιρισμού «Γεωτεχνικών 
Ν.Έβρου Συν. Π.Ε.» στην Παραλία Πετρωτώντου Δήμου 
Σαπών (τέως κοινότητα Κρωβύλης) (Ν. Ροδόπης) με τον 
καθορισμό οικοδομήσιμων χώρων, οδών πεζοδρόμων, 
κοινοχρήστων χώρων, χώρων στάθμευσης, χώρου πλα¬ 
τείας, παιδικής χαράς, εγκατάστασης βιολογικού καθαρι¬ 
σμού,ζώνης αμιγούς πρασίνου,όπως φαίνεται στο σχετι¬ 
κό πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 9469/2004 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

Άρθρο 3 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 2 
της παρούσας. 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους δύο και μισό (2,5), πέντε (5) 
μέτρων, όπως φαίνεται στο διάγραμμα του άρθρου 2 της 
παρούσας. 

Άρθρο 5 

Στους οικοδομήσιμους χώρους της παραπάνω περιο¬ 
χής επιτρέπεται η χρήση μόνο κατοικίας. 

Άρθρο 6 

Α. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται ως εξής: 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: πεντακόσια (500.00) τ.μ. 

2. Μέγιστο ποσοστό κάλυψης των οικοπέδων: 

σαράντα τοις εκατό (40 %) της επιφάνειας τους. 


3. Συντελεστής δόμησης: τριάντα πέντε εκατοστά 
(0,35) με μέγιστο εμβαδόν δομημένης επιφάνειας ανά με¬ 
ρίδα εκατόν είκοσι (120,00) τ.μ. 

4. Μέγιστος επιτρεπόμενος αριθμός ορόφων των κτι¬ 
ρίων δύο (2) με μέγιστο ύψος αυτών επτά και μισό (7,50) 
μέτρα συμπεριλαμβανομένης καιτης στέγης η κατασκευή 
της οποίας είναι υποχρεωτική σε ποσοστό 70 % του περι¬ 
γράμματος του κτιρίου με μέγιστο ύψος αυτής δύο (2) μ. 

5. Επί πλέον των ανωτέρω επιβάλλονται οι παρακάτω 
μορφολογικοί περιορισμοί: 

- Απαγορεύεται η κατασκευή κτιρίων επί υποστηλωμά- 
των (ΡΙΕΟΤΙ5). 

- Η επικάλυψη της στέγης γίνεται με κεραμίδια βυζαντι¬ 
νού τύπου. 

- Απαγορεύεται η εγκατάσταση λυομένων κατασκευών. 

- Επιτρεπόμενη κατασκευή υπεράνω του μέγιστου 
ύψους μόνον καπνοδόχοι. 

- Η εγκατάσταση ηλιακών συλλεκτών επιτρέπεται μόνο 
εφόσον η συλλεκτική επιφάνεια ενσωματώνεται πλήρως 
στην επιφάνεια της στέγης ή του δώματος, το δε δοχείο 
αποθήκευσης βρίσκεται στο εσωτερικό του κτιρίου. 

- Δεν επιτρέπεται η τοποθέτηση επιγραφών και διαφη¬ 
μίσεων στα κτίρια καθώς και στους ακάλυπτους χώρους. 
Απαγορεύονται επίσης οι κάθετες επιγραφές. 

Εξαιρούνται οι ενημερωτικού χαρακτήρα επιγραφές 
για διευκόλυνση της κυκλοφορίας (πινακίδες) και γνω¬ 
στοποίησης χώρων δημοσίου και κοινωφελούς σκοπού 
του οικισμού. 

- Μετά την έγκριση της Πολεοδομικής Μελέτης και πριν 
την εφαρμογή του ρυμοτομικού σχεδίου επίτου εδάφους 
και την εκτέλεση έργων πρέπει να εγκριθεί πλήρης Μελέ¬ 
τη Περιβαλλοντικών Επιπτώσεων (ΜΠΕ) σύμφωνα με τις 
ισχύουσες διατάξεις. 

- Επιβάλλεται η φύτευση των ακαλύπτων χώρων των 
ιδιωτικών οικοπέδων και των κοινοχρήστων χώρων. 

Άρθρο 7 

1 .-Τατμήματα 1,4 και 11 της συνολικής έκτασηςτου πα¬ 
ραπάνω οικοδομικού συνεταιρισμού όπως φαίνονται πε¬ 
ρικλειόμενα με πράσινη γραμμή στο σχετικό διάγραμμα 
παραμένουν εκτός σχεδίου. 

2.- Στα παραπάνω τμήματα επιτρέπεται η χρήση περια- 
στικού πρασίνου. 

Άρθρο 8 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 9254 (2) 

"Χαρακτηρισμός ως διατηρητέων δύο κτιρίων που βρί¬ 
σκονται επί της οδού Διστόμου 59 &. Διστόμου 61 στον 

Πειραιά και καθορισμός ειδικών όρων και περιορισμών 

δόμησης». 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2του άρθρου ΙΙΟτου Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δάος της 14/24.7.1999 - Δ'580) όπως 
αντικαταστάθηκε με την παρ. 2 του άρθρου 3 του 
Ν.2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΑΊ40). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΑΊ37) και προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος. Χωροταξίας και Δημοσίων Έργων» 
(Β' 1484). 

4. Τις διατάξεις της παρ. βτου άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες δια- 
νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» (Α'9). 

5. Το οικ.52243/24.12.2003 έγγραφο Γ.Γ. Υ.ΠΕ. ΧΩ.ΔΕ. 

6. Την από 7.8.2003 αιτιολογική έκθεση της Δ/νσης 
Πολ/κού Σχεδιασμου - Τμήμα Παραδοσιακών Οικισμών 
για την κοινοποίηση της οποίας τηρήθηκε η διαδικασία 
που αναφέρεται στο άρθρου 3, παράγραφος 2 του Ν. 
2831/2000. 

7 Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τα κτίρια επί της 
οδού Διστόμου 59 και 61 και καθορίζονται ειδικοί όροι και 


περιορισμοί δόμησης σε αυτά, όπως φαίνονται σημειω¬ 
μένα στο συνημμένο τοπογραφικό διάγραμμα σε κλ. 
1:200 που συνοδεύει την έκθεση αυτή. 

2. Ως διατηρητέα κτίρια χαρακτηρίζονται τα αρχικά κτί¬ 
ρια καθώς και οι εναρμονιζόμενες με τα αρχικά κτίρια με¬ 
ταγενέστερες προσθήκες όχι όμως και τα πάσης φύσεως 
καθ’ ύψος ή κατ’ επέκταση υπάρχοντα προσκτίσματα, 
που αλλοιώνουν τα αρχικά κτίρια. Ο καθορισμός των προ- 
σκτισμάτων ή στοιχείων που αλλοιώνουν τα αρχικά κτίρια, 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (Ε.Π.Α.Ε.). 

3. Στα χαρακτηριζόμενα ως διατηρητέα κτίρια δεν επι¬ 
τρέπεται η αφαίρεση, αλλοίωση ή καταστροφή των επί 
μέρους αρχιτεκτονικών ή καλλιτεχνικών και διακοσμητι- 
κών στοιχείων τους και της μορφής τους, όσο και των κτι¬ 
ρίων συνολικά, πληντων προσκτισμάτων ή των στοιχείων 
τους για τα οποία η Ε.Π.Α.Ε. έχει γνωμοδοτήσει για την 
αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, καθώς 
και επεμβάσεις για λόγους λειτουργικούς των χαρακτηρι- 
ζομένων ως διατηρητέων κτιρίων, εφόσον δεν αλλοιώνε¬ 
ται ο αρχιτεκτονικός χαρακτήρας τους και δε θίγονται τα 
διατηρητέα στοιχεία τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως δια¬ 
τηρητέα κτίρια. Επιτρέπεται η τοποθέτηση επιγραφών μι¬ 
κρών διαστάσεων που πληροφορούν για την χρήση των 
χώρων των κτιρίων. 

6. Για οποιαδήποτε μελλοντική επέμβαση στο εξωτερι¬ 
κό και εσωτερικό των διατηρητέων κτιρίων όπως και για 
την τοποθέτηση επιγραφών απαιτείται έγκριση της αρμό¬ 
διας Επιτροπής Πολεοδομικού Αρχιτεκτονικού Ελέγχου 
(Ε.Π.ΑΕ.). 

7. Δεν απαιτείται η υποχρέωση για υλοποίηση θέσεων 
στάθμευσης. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

